English: Why aren't we willing to change the voting system? Everything else in the world changes. But Mr Luddite over here wants us to remain in the age of steam when it comes to voting, rather than go into the digital age. But it's hardly surprising, though, Cwnsler Cyffredinol, to hear Darren Millar opposing reform. Of course, his party's opposed every reform since the great Reform Act 1832, haven't they? So, at least he's true to form. His attack on pilots - . Well, pilots are just those, aren't they? They are tests. They are things to learn from, and I would support any pilot with the aim of trying to encourage more people to vote. He talks about confusion. His party changed the voting system, with the Liberal Democrats, with the police and crime commissioner Act, to first past the post. There was no talk about confusion there. They were the ones that wanted to introduce voter ID. There was no talk about chaos happening at that point. I'm sure, Cwnsler Cyffredinol, you stayed up late last night to listen to my friend and colleague Sioned Williams on Sharp End. She said, as with the extension of the voting rights to 16 and 17-year-olds, people will not be empowered to vote unless they are inspired to vote, and that's so important. I agreed with Darren on that point. It's up to all of us to inspire, but political education is key. Sioned's right. Political education - what role does political education have in all of this? Like many people, we're knocking doors during election time. You'll have people telling us, 'Oh, well, we only moved in a few months ago, and we haven't registered.' This will solve that issue. What it won't solve is some wards - . And I can take you to some wards in Cardiff, where you go street after street, passing house after house of people not registered. This isn't going to answer that problem, but what we will see in many wards in Cardiff, and I'm sure in Pontypridd, where the voting turnout at the moment is in the early 20s, is the voting turnout will just plummet even further, but at least it will be a true reflection of the number of people voting. As you said, Cwnsler Cyffredinol, automatic registration is not a new thing. I, in my halls of residence, was automatically registered to vote in England, in their local elections, and I can tell you that's the only election I've never voted for Plaid Cymru. [ Laughter. ] I won't tell you who I voted for, but that party's never been represented here, and that party supports Welsh independence, so I'll allow you to guess. But it's important that people know that they're registered. How will you tell people that they have been registered? How will the advertisement be paid for? Will it be up to local authorities, yet again, to foot the bill? When and where will these pilots take place, because you can only do it for local elections and Welsh elections? Well, they are far away, so when will they take place and how quickly will the evaluation be done afterwards? I am disappointed - . And I will remind Darren Millar of the words of Jesus Christ in the gospel according to Matthew: 'When I was a prisoner, you remembered me, you came to me.' Well, I want to remember the prisoners today. The fact that Darren Millar does not want to include prisoners - . Everybody who lives in this country should be part of civic society, and you should listen, you should listen to the words of your saviour, Jesus Christ, in the New Testament, Darren Millar. Now, I do urge the Welsh Government to put this back on the agenda - something my party and I feel very strongly about. A couple of technical things to end: what is this electoral management board you mention? Is it the same as the election co-ordination board that the Electoral Commission has been asking about? I noted, right at the end of your statement, that you mentioned merging the independent remuneration panel and the Local Democracy and Boundary Commission for Wales. Now, you'll know that the independent remuneration panel deals with levels of payment for elected members of councils, but also the national parks authorities and fire and rescue authorities. What has that got to do with the boundary commission, and how will that impact any boundary reviews when it comes to this place? Diolch yn fawr. And within five minutes. [ Laughter.]
Welsh: Pam nad ydym ni'n fodlon newid y system bleidleisio? Mae popeth arall yn y byd yn newid. Ond mae Mr Ludiad draw fan hyn yn dymuno i ni aros yn oes yr injan stêm o ran pleidleisio, yn hytrach na mynd gyda'r oes ddigidol. Ond prin ei bod hi'n syndod, serch hynny, i glywed Darren Millar yn gwrthwynebu newid. Wrth gwrs, fe wrthwynebodd ei blaid bob diwygiad ers Deddf Diwygio 1832, oni wnaethon nhw? Felly, mae hynny yn ôl y disgwyl o leiaf. Ei ymosodiad ar y cynlluniau treialu - . Wel, dim ond cynlluniau treialu yw'r rhain, onid e? Profion ydyn nhw. Pethau i ddysgu oddi wrthyn nhw, ac fe fyddwn i'n cefnogi unrhyw gynllun treialu sydd â nod o geisio annog mwy o bobl i bleidleisio. Mae ef yn sôn am ddryswch. Fe newidiodd ei blaid ef y system bleidleisio, ar y cyd â'r Democratiaid Rhyddfrydol, gyda Deddf y Comisiynwyr Heddlu a Throseddu, i system cyntaf i'r felin. Nid oedd unrhyw sôn am ddryswch bryd hynny. Y nhw oedd y rhai a oedd yn dymuno cyflwyno prawf o hunaniaeth gan bleidleisiwr. Ni fu unrhyw sôn am achosi anhrefn bryd hynny. Rwy'n siŵr, Cwnsler Cyffredinol, eich bod chi wedi aros ar eich traed yn hwyr neithiwr i wrando ar fy ffrind a fy nghyd-Aelod Sioned Williams ar y rhaglen Sharp End. Roedd hi'n dweud, fel gydag ymestyn yr hawliau pleidleisio i bobl ifanc 16 ac 17 oed, na chaiff pobl eu grymuso i bleidleisio oni bai eu bod yn cael eu hysbrydoli i bleidleisio, ac mae hynny'n eithriadol o bwysig. Roeddwn i'n cytuno gyda Darren ynglŷn â hynny. Mater i bob un ohonom ni yw ysbrydoli, ond mae addysg yn allweddol o ran gwleidyddiaeth. Mae Sioned yn iawn. Addysg wleidyddol - pa swyddogaeth sydd gan addysg wleidyddol yn hyn i gyd? Fel llawer o bobl, rydym ni'n curo ar ddrysau ar adeg etholiad. Ac mae pobl yn dweud wrthym ni, 'O, wel, dim ond ychydig fisoedd yn ôl y gwnaethon ni symud yma, ac nid ydym ni wedi cofrestru.' Fe fydd hyn yn datrys hynny. Yr hyn na fydd yn ei ddatrys yw rhai wardiau - . A gaf i fynd â chi i rai wardiau yng Nghaerdydd, lle rydych chi'n mynd ar hyd stryd ar ôl stryd, gan fynd heibio tŷ ar ôl tŷ o bobl heb gofrestru? Ni wnaiff hyn ddatrys y broblem honno, ond yr hyn a welwn ni mewn sawl ward yng Nghaerdydd, ac ym Mhontypridd rwy'n siŵr, lle mae'r cyfraddau pleidleisio ar hyn o bryd yn yr ugeiniau isel, yw y bydd y canran pleidleisio yn plymio ymhellach eto, ond o leiaf fe fyddai hynny'n adlewyrchiad cywir o niferoedd pobl sy'n pleidleisio. Fel roeddech chi'n dweud, nid peth newydd mo cofrestru awtomatig. Roeddwn i, yn fy neuadd breswyl, wedi cofrestru yn awtomatig i bleidleisio yn Lloegr, yn eu hetholiadau lleol nhw, ac fe allaf i ddweud wrthych chi mai dyna'r unig etholiad erioed i mi beidio â phleidleisio i Blaid Cymru. [ Chwerthin. ] Nid wyf i am ddweud wrthych chi i bwy y gwnes i bleidleisio, ond nid yw'r blaid honno erioed wedi bod â chynrychiolaeth yn y fan hon, ac mae'r blaid honno'n cefnogi annibyniaeth i Gymru, felly fe'ch gadawaf chi i ddyfalu. Ond mae hi'n bwysig bod pobl yn gwybod eu bod nhw wedi cofrestru. Sut ydych chi am ddweud wrth bobl eu bod nhw wedi cael eu cofrestru? Sut fydd yr hysbyseb yn cael ei thalu amdani? Ai'r awdurdodau lleol sydd am fod yn gyfrifol, unwaith eto, i dalu'r bil hwnnw? Pryd ac ymhle y bydd y cynlluniau treialu yma'n digwydd, oherwydd dim ond ar gyfer etholiadau lleol ac etholiadau Cymru y gallwch chi eu cael nhw? Wel, mae'r rhain yn bell iawn i ffwrdd, felly pryd fyddan nhw'n digwydd a pha mor gyflym fydd y gwerthusiad yn cael ei gwblhau wedyn? Rwy'n siomedig - . Ac rwyf i am atgoffa Darren Millar o eiriau Iesu Grist yn yr efengyl yn ôl Mathew: 'Bûm yng ngharchar, ac ymwelsoch â mi, daethoch ataf.' Wel, fe hoffwn i gofio am y carcharorion heddiw. Nid yw'r ffaith nad yw Darren Millar yn dymuno cynnwys carcharorion - . Fe ddylai pawb sy'n byw yn y wlad hon fod yn rhan o'r gymdeithas ddinesig, ac fe ddylech chi wrando, dylech wrando ar eiriau eich gwaredwr, Iesu Grist, yn y Testament Newydd, Darren Millar. Nawr, rwyf i'n annog Llywodraeth Cymru i roi hyn yn ôl ar yr agenda - rhywbeth y mae fy mhlaid a minnau'n teimlo yn gryf iawn ynglŷn ag ef. Ychydig o bethau technegol i gloi: beth yw'r bwrdd rheoli etholiadol hwn yr ydych chi'n sôn amdano? A yw'r un peth â'r bwrdd cydlynu etholiadol y mae'r Comisiwn Etholiadol wedi bod yn holi yn ei gylch? Fe nodais i, reit ar ddiwedd eich datganiad, eich bod chi wedi sôn am uno'r panel taliadau annibynnol a Chomisiwn Democratiaeth a Ffiniau Lleol Cymru. Nawr, rydych chi'n gwybod bod y panel taliadau annibynnol yn ymdrin â chyfraddau tâl aelodau etholedig y cynghorau, ond ag awdurdodau'r parciau cenedlaethol a'r awdurdodau tân ac achub hefyd. Sut mae hynny'n cysylltu â'r comisiwn ffiniau, a sut fydd hynny'n effeithio ar unrhyw adolygiadau o ffiniau pan gaiff ei roi gerbron yma? Diolch yn fawr. Ac o fewn pum munud. [ Chwerthin.]